PMIndiaData/PMIndiaSum huggingface dataset:
প্রধান মন্ত্রী নরেন্দ্র মোদী অমসুং মালদিবসকী রাস্ত্রপতি ইব্রাহিম মোহমদ সোলীনা ৱারী শানরবা মতুংদা প্রেসতা পীখিবা অপুনবা ৱারোল

মালদিবসকী রাস্ত্রপতি ইব্রাহিম মোহমদ সোলী তরাম্না ওকচরি অমসুং রাস্ত্রপতি ৱাশক লৌবগী থৌরম শরুক য়ানবা মালদিবসতা লাকপগীদমক ভারতকী প্রধান মন্ত্রী নরেন্দ্র মোদী থাগৎচরি। থবক পাইবা হৌবগী থৌরম শরুক য়ানবা মহাক্তা চেবাউ পীরকপদগীদমক প্রধান মন্ত্রী মোদী রাস্ত্রপতি সোলীবু থাগৎখি। গনতন্ত্র মাইপাকপগীদমক ভারতকী মীয়াম্না পীরকপা থাগৎপা অমসুং য়াইফ-পাউজেলশিং মহাক্না মালদিবসকী মীয়ামদা পাউদমখি। গনতন্ত্র অসি শান্তি, নুংঙাইবা অমসুং তংদু-লৈতানা হিংনবগী তঙাইফদবনি। লুচীংবা অনিনা ভারত অমসুং মালদিবসকী মরক্তা লৈনরিবা মরি অদু খঙজিনখি, সোলীনা মালদিবসকী রাস্ত্রপতি ওইনা খল্লকপদগী মতেং পীনবা অমসুং মরূপ-মপাং ওইবগী মরি অদু হেন্না ফগৎহন্নবা খন্নখি। লুচীংবশিং উনবা অদুদা, ভারত মহাসাগরদা শান্তি অমসুং ঙাকশেনগী থবক লেংদনা থম্বগী মরুওইবা অদু য়ানখি অমসুং লমদম অসি তংদু-লৈতানা লৈনবা লৈবাকশিং অসিনা পাম্লিবশিং অদু খঙমিন্নখি। লমদম অসিদা অমসুং মফম অমদা হেক্তা তেরোরিজম থেংননবা মতেং পীনবা হেনগৎনবা লুচীংবা অসিনা থাজবা পীনখি। মহাক্না ওফিস পায়রকপা মতমদা লৈবাক অদুদা থেংনরিবা শেন-থুমগী ফিবম ফত্তবা অদু রাস্ত্রপতি সোলীনা প্রধান মন্ত্রী মোদীদা পাউদমখি। অনৌবা সরকার অসিনা মালদিবসকী মীয়ামদা ৱাশকখিবশিং অদু ফংহনবা ঙম্নবা ভারতনা চাউখৎ-থৌরাংগী লমদা পাংবা য়াবা মতেং পাংনবা লুচীংবা অনিনা ৱা তানখি। ঈথৎ লৈবাক অসিদা হাওসিং অমসুং ইনফ্রাস্ত্রকচর শেমগৎপা অমসুং ঈশিং অমসুং সিৱেরেজগী থবকশিং ফগৎহন্নবা রাস্ত্রপতি সোলীনা তকশিনখি। মালদিবসকী তুংকোইনা লৈহৌগদবা খুন্নাইগী অমসুং শেন-থুমগী চাওখৎপা পুরক্নবা ভারতনা মতেং পীগনি হায়না প্রধান মন্ত্রী মোদীনা রাস্ত্রপতি সোলীদা থাজবা পীখি। পাংবা য়াবা হিরম খুদিংদা ভারতনা মতেং পাংনবা শেম-শাদুনা লৈরি হায়না মহাক্না ফোঙদোকখি অমসুং মালদিবসকী দরকার ওইবশিং লেপথোক্নবা লৈবাক অনিনা অথুবদা উননবা খঙহনখি। লৈবাক অনিমক কান্নবা ফংমিন্ননবা ভারতকী কম্পেনিশিংনা মালদিবসতা শেন থাদনবগী খুদোংচাবশিং হেন্না পাকথোক-চাউথোকরকপদা প্রধান মন্ত্রী মোদীনা তরাম্না ওকখি। লৈবাক অনিমক্কী মীয়াম্না লৈবাক অমদগী লৈবাক অমদা তোইনা চৎথোক-চৎশিন তৌনরিবা অসি খঙলদুনা , ভিসা লৌবা থবক লাইহন্নবা লুচীংবা অনিনা য়ানখি। মহাক্কী খুদোংচাবা মতম অমা য়েংলগা সরকারগী ওইনা ভারত্ত লাক্নবা রাস্ত্রপতি সোলীদা প্রধান মন্ত্রী মোদীনা চেবাউ পীখি। রাস্ত্রপতি সোলীনা চেবাউ অদু তরাম্না লৌখি। মখা তানা ৱা খন্ননবা অমসুং রাস্ত্রপতি সোলীনা ভারত্তা লাক্কদৌরিবা অসিগী শেম শানবা মালদিবসকী মপান থৌরম মন্ত্রী নবেম্বরগী ২৬দা ভারত্তা লাক্কনি। তুংদা প্রধান মন্ত্রী নরেন্দ্র মোদীনা মালদিবসতা সরকারগী খোঙচৎ ওইনা লাক্কনি হায়বগী থাজবা রাস্ত্রপতি সোলীনা থমখি। মদুগী চেবাউ অদু প্রধান মন্ত্রী মোদীনা হরাওনা লৌখি।
মন্ত্রীমন্দলনা সেন্ত্রেল পব্লিক সেক্তর ইন্তর্প্রাইজ (সি পি এস ই) অমা ওইরিবা শেল মাংনা মথৌ তৌরিবা বর্ন স্তেন্দর্দ কম্পেনী লিমিতেদ থিংজিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেল মন্ত্রালয়গী মখাদা লৈবা সেন্ত্রেল পব্লিক সেক্তর ইন্তর্প্রাইজ (সি পি এস ই) অমা ওইরিবা বর্ন স্তেন্দর্দ কম্পেনী লিমিতেদ (বি এস সি এল) থিংজিনবদা অয়াবা পীখ্রে। চহি ১০ হেনবা মতমদগী কম্পেনী অসিগী লেপ্পা লৈতনা হন্থরক্লিবা ফিজিকেল অমসুং ফাইনান্সিয়েল পর্ফোমেন্স অমদি তুংদা ফগৎলকপগী ওইথোকপা য়াবা চাং নেম্বা অদু য়েংলগা ৱারেপ অসি লৌখিবনি। খোংথাং অসিনা বি এস সি এলনা হৌজিক মাংহল্লিবা পব্লিক ফন্দশিং অদু কঞ্জদুনা অতোপ্পা চাওখৎ-থৌরাংগী থবকশিংদা শিজিন্নবা য়ারগনি। সরকার অসিনা সেবরেন্স পেক্কেজগী মায়কৈদা অমসুং কম্পেনী অসিগী হৌজিক লৈরিবা লাইবেলিতীশিং শেংদোক্নবগীদমক লুপা কোতি ৪১৭.১০গী ৱান-তাইম গ্রান্ত পীরগনি। মসিগী মথক্তা ভারত সরকার (রেল মন্ত্রালয়)না কম্পেনীদা পীখিবা লুপা কোতি ৩৫গী লোনগী শেনফম অদু হন্দোক্লগনি। বি এস সি এলগী এমপ্লোই ৫০৮না ভোলুন্তরী রিত্যার্মেন্ত স্কিম (ভি আর এস)দগী কান্নবা ফংলগনি। য়ুমফম: বর্ন স্তেন্দর্দ কম্পেনী লিমিতেদ অসি ইং ১৯৭৬দা ইনকোর্পোরেৎ তৌখি। ইং ১৯৮৭তা বর্ন এন্দ কম্পেনী অমদি ইন্দিয়ান স্তেন্দর্দ ৱেগোন কম্পেনী লিমিতেদ অসি দিপার্তমেন্ত ওফ হেভী ইন্দস্ত্রীজ (দি ঐচ আই)কী মখাদা নেস্নেলাইজেসন অমসুং অমালগেমেসন তৌখি। কম্পেনী অসি ইং ১৯৯৪দা বোর্দ ওফ ইন্দস্ত্রীয়েল এন্দ ফাইনান্সিয়েল রিকন্সত্রক্সন (বি আই এফ আর)দা রিফর তৌখি অমসুং ইং ১৯৯৫দা ফিভম শোক্লে হায়না লাওথোকখি। মতম অদুদগী কম্পেনী অসি ফিভম শোক্লবা কম্পেনী অমা ওইদুনা লাক্লি। কেবিনেৎ কমিতী ওন ইকোনোমিক এফিয়র্সনা অয়াবা পীদুনা, ১৫/০৯/২০১০দা কম্পেনীগী এদমিনিস্ত্রেতিব কন্ত্রোল অদু দি ঐচ আইদগী রেল মন্ত্রালয়দা ত্রান্সফর তৌখি।
মন্ত্রী-মন্দলনা নেস্নেল ইন্সতিত্যুত ওফ রুরেল দিবেলপমেন্ত এন্দ পঞ্চায়তিরাজ (এন.আই.আর.দি.এন্দ পি.আর.) অমসুং য়ুনাইতেদ কিংদম (য়ু.কে.)গী য়ুনিভর্সিতী ওফ রীদিং (য়ু.ও.আর.)গী মরক্তা মেমোরেন্দম ওফ অন্দরস্তেন্দিং (এম.ও.য়ু.) খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা চাউখৎলক্লিবা লৈবাকশিংগী লৌউ-শিংউ অমসুং খুঙ্গং চাউখৎ-থৌরাংগী লমদা চুংশিন্ননবা নেস্নেল ইন্সতিত্যুত ওফ রুরেল দিবেলপমেন্ত এন্দ পঞ্চায়তিরাজ (এন.আই.আর.দি. এন্দ পি.আর.) অমসুং য়ুনাইতেদ কিংদম (য়ু.কে.)গী য়ুনিভর্সিতী ওফ রীদিং (য়ু.ও.আর.)গী মরক্তা মেমোরেন্দম ওফ অন্দরস্তেন্দিং (এম.ও.য়ু.) খুৎয়েক পীনবগী মতাংদা পাউদমখ্রে। এম.ও.য়ু অসি মার্চ ২০২২দা খুৎয়েক পীনখিবনি। কান্নবা: এম.ও.য়ু. অসিনা এন.আই.আর.দি. এন্দ পি.আর.গী ফেকলতীনা লৌশিং তানশিনবা অমদি হেনগৎহনবদা অমসুং লৌউ-শিংউ, ন্যুত্রিসন অমসুং খুঙ্গং চাউখৎ-থৌরাংদা ইন্তর্নেস্নেল প্রোফেস্নেল নেৎৱার্ক অমা শেমগৎপদা মতেং ওইরগনি। ইন্সতিত্যুত অনিমক্না পুন্না রিসর্চ অমসুং কেপাসিতী বিল্দিংগী হৌরক্লিবা ইন্তর-দিস্সিপ্লিনরীগী লমগীদমক মথৌ তারিবা এগ্রিকলচরেল ইকনোমিক্স, রুরেল দিবেলপমেন্ত, লাইবলিহুদ অমসুং ন্যুত্রিসনগী স্তদীশিংদা রিসর্চ এক্সপর্তিস চাউনা হেনগৎহনবা ঙমগনি। বেকগ্রাউন্দ: এন.আই.আর.দি. এন্দ পি.আর.না ইনর্জী এক্সপেন্দিচর ওনবগী ন্যুত্রিসন এসেসমেন্ত হেনগৎহনবা, লো অমসুং মিদল ইনকম লৈবাকশিংদা এগ্রিকলচরেল লাইবলিহুদ রিসর্চতা ৱেরেএবল এসেলেরোমেত্রিক অমসুং সেন্সে বেজ দিভাইসশিং শীজিন্নবা অসিগুম্বা খুঙ্গং চাউখৎ থৌরাংগী লম অমসুং নুপী অমসুং অঙাংশিংগী য়াইফ-থৌরাংগী লমদা তোঙান-তোঙানবা রিসর্চ এক্তিবিতীশিংদা য়ুনিভর্সিতী ওফ রীদিংগা থবক তৌমিন্নদুনা লাকখি।
প্রধান মন্ত্রীনা ইন্তিগ্রেতেদ চেক পোস্ত শঙ্গাখ্রে অমসুং করতারপুর সাহিব কোরিদোরদগী অহানবা কাংলুপকী লাইখুরুম্বা মীওইশিং লমথাখ্রে

ঙসি পঞ্জাবকী গুরদাসপুরদা প্রধান মন্ত্রী নরেন্দ্র মোদীনা ইন্তিগ্রেতেদ চেক পোস্ত শঙ্গাখ্রে অমসুং করতারপুর সাহিব কোরিদোরদগী অহানবা কাংলুপকী লাইখুরুম্বা মীওইশিং লমথাখ্রে। করতারপুর কোরিদোর শঙ্গাদ্রিঙৈ মমাংদা প্রধান মন্ত্রীনা গুরু নানক দেবজীগী পুন্সিগী দিজিতেল ইন্সতোলেসন অমসুং পেসেঞ্জর তর্মিনেল বিল্দিংগী তুর অমা শরুক য়াখি। মখোয় চৎত্রিঙৈদা মহাক্না অহানবা কাংলুপকী লাইখুরুম্বা মীওইশিংগা উনখি।
মন্ত্রীমন্দলনা ভারত অমসুং ফ্রান্সকী মরক্তা রেলৱেজগী লমদা তেক্নিকেলগী ওইবা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা রেলৱেজগী লমদা তেক্নিকেলগী ওইবা তেংবাং পীননবা ইন্দিয়ন রেলৱেজ অমসুং এস এন সি এফ মোবিলাইতস (ফ্রান্সনা চলাইবা কম্পেনী অমা)কী মরক্তা তৌনখিবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী মার্চ ১০দা খুৎয়েক পীনখিবনি। য়ানা ৱারোল অসিনা রেলৱে সেক্তরদা খ্বাইদগী নৌবা দিবেলপমেন্তশিং অমসুং ৱাখল্লোন সেয়ার তৌনবা প্লেৎফোর্ম অমা ইন্দিয়ন রেলৱেজদা ফংহল্লগনি। য়ানা ৱারোল অসিনা তেক্নিকেল এক্সপার্তশিং, রিপোর্ত অমসুং দোকুমেন্তশিং, অখন্নবা তেক্নোলোজীগী লমশিংদা মীৎয়েং থম্বা ত্রেনিং অমদি সেমিনার/ৱার্কশোপশিং একচেঞ্জ তৌবদা হেন্না লায়থোকহল্লগনি। য়ানা ৱারোল অসিনা মখাগী মরুওইবা লমশিং অসিদা মীৎয়েং থম্নবা কোওপরেসনগী ফ্রেমৱার্ক অমা ফংহল্লগনি:- ১. হাই স্পীদ অমদি সেমি-হাই স্পীদ রেল; ২. স্তেসন রিনোবেসন অমদি ওপরেসন্স; ৩. হৌজিক লৈরিবা ওপরেসনশিং অমসুং ইনফ্রাস্ত্রকচরশিং মোর্দনাইজ তৌবা; ৪. সবঅর্বান ত্রেনশিং। য়ুমফম: রেলৱে মন্ত্রালয়না তোঙান তোঙানবা মীরৈবাক্কী সরকার কয়া অমদি নেস্নেল রেলৱেজগা লোয়ননা রেল সেক্তরদা তেক্নিকেলগী ওইবা তেংবাং পীননবগীদমক য়ানা ৱারোলশিং খুৎয়েক পীনরি। তেংবাং পীনগদবা লমশিংদা হাই স্পীদ কোরিদোর্স, হৌজিক লৈরিবা রুৎশিংদা খোংজেল হেঙ্গৎহনবা, ৱার্ল্দ ক্লাস স্তেতসশিং দিবেলপ তৌবা অমদি রেল ইনফ্রাস্ত্রকচর মোর্দনাইজ তৌবা অসিনচিংবা য়াওরি। তেংবাং পীনবা অসি তেক্নিকেল এক্সপার্তশিং, রিপোর্ত অমসুং দোকুমেন্তশিং, অখন্নবা তেক্নোলোজীগী লমশিংদা মীৎয়েং থম্বা ত্রেনিং অমদি সেমিনার/ৱার্কশোপশিং একচেঞ্জ তৌবগী খুত্থাংদা পাংথোকই।
মন্ত্রীমন্দলনা কিসান মন্দী শেমগৎনবগীদমক দিল্লী মিল্ক স্কিমগী দিল্লীগী অলিপুরদা লৈবা একর ১.৬১গী লম স্মোল ফার্মর্স এগ্রীব্যুজিনেস কন্সোর্তিয়মদা লিজদা পীনবা হায়জরকপা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কিসান মন্দী শেমগৎনবগীদমক দিল্লী মিল্ক স্কিমগী দিল্লীগী অলিপুরদা লৈবা খাসরা নম্বর ৯১/১৫ ওইরিবা একর ১.৬১গী লম স্মোল ফার্মর্স এগ্রীব্যুজিনেস কন্সোর্তিয়ম (এস.এফ.এ.সি.)দা লিজদা পীনবা হায়জরকপা অদু অয়াবা পীখ্রে লিজ অসি ১০.০৯.২০১৪দগী ০৯.০৯.২০৪৪ ফাওবগী চহী ৩০গী মতমগী ওইগনি, অমদি লিজকী রেন্তনা থাদা লুপা ১০০ ওইবগা লোয়ননা ১০.০৯.২০১৪দগী চহীগী ওইনা চহীদা চাদা ১০ হেঙ্গৎকনি। লিজকী রেন্ত অসি চহী পুম্বগী ওইনা থেংলবদা জনুৱরীগী ৩১ ফাওবগী মনুংদা পীগদবনি। ইম্পেক্ত:- এস.এফ.এ.সি.না কিসান মন্দী শেমগৎপা অসিনা এফ.পি.ও.শিং অমসুং গ্রোৱর্স এসোসিয়েসন্দা অহেনবা মার্কেতিং চেনেল/প্লেৎফোর্ম অমা ফংহল্লগনি মদুনা লৈবাক অসিগী লৌমীশিং লোয়ননা কঞ্জুমরশিংগী কান্নবগীদমক দিল্লী/এন.সি.আর.দা হোল সেল অমসুং রিতেল বাইয়রশিংদা উহৈ অমসুং মনামশিংশিং হকথেংননা য়োনবা ঙমহল্লগনি। কিসান মন্দীগী শম্লকপা ৱাফম:- প্লেৎফোর্ম অসিদা য়োন্নবগীদমক রেজিস্তর তৌরবা এফ.পি.ও.শিং/গ্রোৱর্স এসোসিয়েসনশিং খক্তমক ফ্রেস প্রদ্যুস ওফর তৌবা য়াহনগনি। এজেন্তশিং/মিদলমেন য়াওদনা ওর্গনাইজেসন রিতেলরশিং, হোলসেলরশিং, হোতেলশিং অমদি কেতরিং ইন্সতিত্যুসনশিং, রেসিদেন্ত ৱেলফেয়র এসোসিয়েসন অমসুং ইচম চম্বা কঞ্জুমরশিংনা প্লেৎফোর্ম অসিদগী লৈবা য়াগনি। কিসান মন্দীদা ত্রাঞ্জেক্সনগী থবক্তা কম্মিসন চার্জ লৈরোই, এফ.পি.ও.শিংনা গোদাউনশিং, কোল্দ স্তোরেস্তশিংগুম্বা খুদোংচাবশিং শিজিন্নবগীদমক্তা অপীকপা সর্বিস চার্জ অমা পীগনি। কিসান মন্দী অসিনা ফ্রেন্সাইজ মোদেল অমদা রিতেল আউৎলেৎশিংগী থোংদা দাইরেক্ত সপ্লাইসু ফংহনগনি। কিসান মন্দী অসিনা ওনলাইন সেল্সকীদমক খুদোংচাবসু লৈগনি অমদি কোল সেন্তরগী থোংদা দাইরেক্ত মার্কেতিংসু লৈগনি। য়ুমফম:- এস.এফ.এ.সি. অসি দিপার্তমেন্ত ওফ এগ্রীকলচর কোওপরেসন এন্দ ফার্মর্স ৱেলফেয়র, মিনিস্ত্রী ওফ এগ্রীকলচর এন্দ ফার্মর্স ৱেলফেয়র, ভারত সরকারগী এদমিনিস্ত্রেতিব কন্ত্রোলগী মখাদা ১৮৬০গী সোসাইতিজ রেজিস্ত্রেসন এক্ত XXIগী মখাদা লিখৎখিবা রেজিস্তর তৌরবা সোসাইতী অমনি। এস.এফ.এ.সি. অসি অসি এগ্রীকলচর মন্ত্রালয়না ফার্মর্স প্রদ্যুসর্স ওর্গনাজেসন্স কৌবা গারুপশিংদা ফার্মরশিং মোবিলাইজ তৌনবা শিন্নথোক্লি অমসুং মসিগী ইন্সতিত্যুসন অসি হেন্না ফবা রিতর্নগীদমক কৈথেলগা শম্নহল্লি। এস.এফ.এ.সি.না ২০১৭কী দিসেম্বর ফাওবদা ফার্মর লাখ ৬.৬ হেনবগী মেম্বরশিপকা লোয়ননা লৈবাক্কী মফম কয়াদা চাউরাক্না ফার্মর্স প্রদ্যুসর্স ওর্গনাজেসন্স ৬৫০ প্রমোৎ তৌখ্রে।
প্রধান মন্ত্রীনা মধ্য প্রদেশকী ধারদা থোকখিবা বসকী খুদোংথিবা থৌদোক্তা অৱাবা তারশিংগীদমক পি.এম.এন.আর.এফ.তগী এক্স-গ্রাসিয়া লাউথোকখ্রে

প্রধান মন্ত্রী, শ্রী নরেন্দ্র মোদীনা মধ্য প্রদেশকী ধারদা থোকখিবা বসকী খুদোংথিবা থৌদোক্তা লৈখিদ্রবা মীওইশিংগী খ্বাইদগী নকপা মীওইশিংদা প্রাইম মিনিস্তর'স নেসনেল রিলিফ ফন্দ (পি.এম.এন.আর.এফ.)তগী লুপা লাখ ২গী এক্স-গ্রাসিয়া পীরগনি হায়না লাউথোকখ্রে। অশোকপা নংলবা মীওইশিংনা লুপা ৫০,০০০ পীগনি। প্রধান মন্ত্রীগী লোইশঙনা অসুম্না ত্বীৎ তৌখি; "মধ্য প্রদেশকী ধারদা থোকখিবা বসকী খুদোংথিবা থৌদোক্তা লৈখিদ্রবা মীওইশিংগী খ্বাইদগী নকপা মীওইশিংদা পি.এম.এন.আর.এফ.তগী লুপা লাখ ২গী এক্স-গ্রাসিয়া পীরগনি। অশোকপা নংলবা মীওইশিংনা লুপা ৫০,০০০ পীগনিঃ প্রধান মন্ত্রী"
মন্ত্রীমন্দলনা ভারত অমসুং সাউদী অরবিয়াগী মরক্তা ভারত্তা ইনবেস্তমেন্ত ইনফ্রাস্ত্রকচরগীদমক মেকানিজম অমা লিংখৎনবা য়ানা ৱারোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং সাউদী অরবিয়াগী মরক্তা ভারত্তা ইনবেস্তমেন্ত ইনফ্রাস্ত্রকচরগীদমক মেকানিজম অমা লিংখৎনবা য়ানা ৱারোল খুৎয়েক পীনবদা অয়াবা পীখ্রে। য়ানা ৱারোল অসিনা লৈবাক অসিদা ইনফ্রাস্ত্রকচর সেক্তরদা পোতেন্সিয়েল ইনবেস্তমেন্ত অমা পুক্নীং চিংশিন্নবা সাউদী অরবিয়াগী ইন্সতিত্যুসনশিংগা এঙ্গেজ তৌবদা খোংথাং অমা মাংলোমদা থাংজিল্লগনি। মসিনা লৈবাক অসিদা ইনফ্রাস্ত্রকচর দিবেলপমেন্ত, অহেনবা থবক ফংহনবা, মরী লৈনবা ইন্দস্ত্রীশিং/সেক্তরশিং চাউখৎহনবদা ইনোৎ পীরগনি মদুনা জি.দি.পি. অমসুং ইকোনোমিক প্রোসপেরিতী পুম্নমক চাউখৎহল্লগনি।
মন্ত্রীমন্দলনা মহারাস্ত্রগী বাধবন্দা অনৌবা মরুওইবা হিথাংফম অমা শেমগৎনবা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মহারাস্ত্রগী বাধবন্দা অনৌবা মরুওইবা হিথাংফম অমা শেমগৎনবা অয়াবা পীখ্রে। প্রোজেক্ত অসিগী অপুনবা শেনফম অসি লুপা কোতি ৬৫,৫৪৪.৫৪ ওইরবা য়াই। বাধবন হিথাংফম অসি “লেন্দ লোর্দ মোদেল”দা দিবেলপ তৌগনি। প্রোজেক্ত অসি হৌদোক্নবগীদমক চাদা ৫০গা মানবা নত্রগা হেনবা ইক্বিইতী পার্তিসিপেসনগা লোয়ননা মকোকথোংবা পার্তনর ওইনা জৱাহরলাল নেহরু পোর্ত ত্রস্ত (জে.এন.পি.তি.)গা লোয়ননা স্পিসিয়েল পর্পজ ভেহিকল (এস.পি.ভি.) অমা শেমগনি। স্পিসিয়েল পর্পজ ভেহিকলনা রিক্লেমেসন, ব্রেকৱাতরগী কন্সত্রক্সন, সমুদ্রগী তোর্বান্দা লৈবা লমদমদা কনেক্তিবিতী হৌদোকপা য়াওনা পোর্ত ইনফ্রাস্ত্রকচর দিবেলপ তৌগনি। বিজিনেস এক্তিবিতী পুম্নমক প্রাইবেত দিবেলপরশিংনা পি.পি.পি. মোদেলগী মখাদা পায়খৎকনি। ভারতকী খ্বাইদগী চাউবা কন্তেনর হিথাংফম ওইরিবা জৱাহরলাল নেহরু পোর্ত অসি তি.ই.য়ু.এস. (ত্বেন্তী-ফীৎ ইক্যুবেলেন্ত য়ুনিতস) মিলিয়ন ৫.১গী ত্রাফিক্কা লোয়ননা মালেমদা ২৮শুবা মফমদা লৈরি। ২০২৩ ফাওবদা তি.ই.য়ু.এস. মিলিয়ন ১০ ফাওবগী কেপাসিতী হেঙ্গৎহনবগা লোয়ননা জৱাহরলাল নেহরু পোর্ততা ৪শুবা তর্মিনেল শাবা লোইশিল্লবা মতুং ফাওবা মসি মালেমদা খ্বাইদগী চাউবা ১৭শুবা কন্তেনর পোর্ত ওইগনি। বাধবন হিথাংফমগী দিবেলপমেন্তকা লোয়ননা ভারত মালেমদা মকোকথোংবা কন্তেনর পোর্ত ১০গী মনুংচনবা লৈবাক ওইরগনি। ভারতকী খ্বাইদগী চাউবা কন্তেনর পোর্ত জে.এন.পি.তি. মহারাস্ত্রদা লৈরি মদুনা মহারাস্ত্র, নোর্থ কর্নাতকা, তেলঙ্গনাগী সমুদ্র নত্রগা তুরেলগী তোর্বান্দা লৈবা লমশিং অমসুং গুজরাত, মধ্য প্রদেশ, রাজস্থান, এন.সি.আর., পঞ্জাব অমসুং উত্তর প্রদেশকী মরুওইবা সমুদ্র নত্রগা তুরেলগী তোর্বান্দা লৈবা লমশিংদা অচা-অথক হুল্লি। মালেমদা লৈরিবা খ্বাইদগী চাউবা কন্তেনর জহাজশিং চংবা য়াগদবা অমসুং দীপ দ্রাফ পোর্ত অমা মথৌ তারি। লৈবাক অসিগী খ্বাইদগী চাউবা কন্তেনর হেন্দলিং পোর্ত অনি জে.এন.পি.তি. অমসুং মুনদ্রাগী মথংশিৎনা ১৫ মীতর অমসুং ১৬ মীতরগ দ্রাফ লৈরি, অদুবু মালেমগী খ্বাইদগী চাউবা কন্তেনর হেন্দলিং মোদর্ন দীপ দ্রাফ পোর্তশিংনা ১৮ মীতরদগী ২০ মীতর ফাওবগী দ্রাফ অমা দরকার ওইরি। বাধবন হিথাংফম অসি তোর্বানগা নক্ননা মীতর ২০গী মহৌশাগী দ্রাফ অমা লৈরি। বাধবন হিথাংফম দিবেলপ তৌনবা ১৬,০০০-২৫,০০০ তি.ই.য়ু.এস. কেপাসিতীগী কন্তেনর ভেসেলশিং কৌবা ঙমহল্লগনি। কন্তেনর জহাজশিংগী সাইজ লেপ্পা লৈতনা হেঙ্গৎলকপনা মরম ওইদুনা ভারতকী ৱেস্ত কোস্ততা দীপ দ্রাফ কন্তেনর পোর্ত অমা দিবেলপ তৌবা অসি য়াম্না দরকার ওইরি। ভেল্যু এদেদ মেনুফেকচরিং সেক্তর মার্কেতশিংদা কার্গোগী কন্তেনরাইজেসন হেঙ্গৎলকপনা মেনুফেকচরিং এক্তিবিতী লাইথোকহন্নবা ভেল্যু এদেদ ইম্পোর্ত অমসুং এক্সপোর্ত হেন্দল তৌনবগীদমক ঐখোয়গী পোর্ত ইনফ্রাস্ত্রকচর শেম শাবা মরু ওই। ২০২২-২৫ ফাওবদা জে.এন.পি.তি. সমুদ্র নত্রগা তুরেলগী তোর্বান্দা লৈবা লমশিংদা কন্তেনর ত্রাফিক অসি হৌজিক্কী এম.তি.ই.য়ু.এস. ৪.৫ অসিদগী এম.তি.ই.য়ু.এস. ১০.১দা হেঙ্গৎলগনি হায়না থাজবা থম্লি।
প্রধান মন্ত্রীনা ফেব্রুৱারী ১৭তা তামিল নাদুদা থাও অমসুং গ্যাসকী সেক্তরদা মরুওইবা প্রোজেক্তশিং লৈবাক অসিদা কৎকদৌরি অমসুং উরেপ উয়ুং তমগনি

প্রধান মন্ত্রী শ্রী নরেন্দ্র মোদীনা লৈবাক অসিদা ২০২১গী ফেব্রুৱারী ১৭কী নুংথিল পুং ৪:৩০ তাবা মতমদা ভিদিও কনফরেন্সকী খুত্থাংদা তামিল নাদুদা থাও অমসুং গ্যাসকী সেক্তরদা মরুওইবা প্রোজেক্তশিং লৈবাক অসিদা কৎকদৌরি অমসুং উরেপ উয়ুং তমগদৌরি। প্রধান মন্ত্রীনা লৈবাক অসিদা রামানাথাপুরম – থুথুকুরি নেচুরেল গ্যাস পাইপলাইন অমসুং মানালিগী, চেনাই পেত্রোলিম কোওপরেসন লিমিতেৎ গেসোলিন দিসলফরাইজেসন য়ুনিৎ অসি কৎকনি। মহাক্না নাগাপতিনমদা কবেরী বেসিন রিফাইনরীগী উরেপ উয়ুং তমগনি। মসিগী প্রোজেক্তশিং অসিনা লেঙদবা সোসিও-ইকোনোমিক্তা কান্নবা পুরক্কনি অমসুং লৈবাক অসিদা উর্জা আত্মানির্ভারতা লোমদা চংশিল্লগনি। তামিল নাদুগী রাজ্যপাল অমসুং চীফ মিনিস্তর অমসুং পেত্রোলিয়ম অমসুং নেচুরেল গ্যাসকী য়ুনিয়ন মিনিস্তরসু থৌরম অসিদা শরুক য়াগনি। প্রোজেক্তশিং অসিগী মরমদা ইন্নোর-থিরুবাল্লার-বেঙ্গালুরু-পুদুচেরী-নাগাপাত্তিনাম-মাদুরাই-তুতিকোরিন নেচুরেল গ্যাস পাইপলাইনগী রামানাথাপুরম – থুথুকুরি সেক্সন (কিলোমিতর ১৪৩) অসি চাওরাক্না লুপা করোর ৭০০ চংনা থমখিবনি। মসিনা ও.এন.জি.সি. গ্যাস ফিলদগী গ্যাস শিজিন্নবদা মতেং পীগনি অমসুং ইন্দস্ত্রীশিংদা অমসুং অতৈ কম্মর্সিএল ওইবা কস্তম্মরশিংদা নেচুরেল গ্যাস ওইনা পীগনি। চেন্নাই পেত্রোলিয়ম কোওপরেসন লিমিতেৎ (সি.পি.সি.এল.), মনালিদা লৈরিবা গেসোলিন দিসলফরাইজেসন য়ুনিৎ অসি লুপা করোর ৫০০ রোম চংনা শেমখিবনি। মসিনা লো সলফর (পি.পি.এম. ৮গী মখাদা লৈবা) মহৌশাগী অকোইবদা কাইদবা গেসোলিন পুথোক্কনি, মৈখু থোকপা হন্থৈ অমসুং অকোইবদা নান্না থম্মী। নাগাপাত্তিনামদা লিংখৎকদৌরিবা কবেরী বেসিন রিফাইনরী অসি চহিদা তোন মেত্রিক মিল্লিয়ন ৯ থম্বা ঙমগনি। মসিনা চাওরাক্না লুপা করোর ৩১,৫০০ চংবা প্রোজেক্ত অসি আই.ও.সি.এল. অমসুং সি.পি.সি.এল. অনি অসি পুন্না চৎমিন্নদুনা লিংখৎকনি। মসিনা মোতোর স্পিরিৎ অমসুং দিজল মিতিং বি.এস. ৬ স্পেসিফিকেসন অমসুং পোলিপ্রোপিলিন ওইনা ভেল্যু এদেদ পোত্থোক ওইগনি।
লেহদা প্রধান মন্ত্রী: ১৯শুবা কুশোক বকুলা রিনপোচেগী চহি চাম্মাশুবা মপোক কুমওন লোইশিনবগী থৌরমদা শরুক য়াখ্রে; জোজিলা তনেল শাবা হৌনবগীদমক প্লেক অমা মায়খুম হাংদোকখ্রে

জম্মু অমসুং কশ্মীরদা নোংমগী খোংচৎতা ঙসি প্রধান মন্ত্রী শ্রী নরেন্দ্র মোদী লেহদা থুংখ্রে। লেহদা মহাক্না ১৯শুবা কুশোক বকুলা রিনপোচেগী চহি চাম্মাশুবা মপোক কুমওন লোইশিনবগী থৌরমদা শরুক য়াখি। থৌরম অদুমক্ততা জোজিলা তনেল শাবা হৌনবগীদমক প্লেক অমা মহাক্না মায়খুম হাংদোকখি। কিলোমীতর ১৪ শাংবা জোজিলা তনেল অসি ভারতকী খ্বাইদগী শাংবা রোদ তনেল ওইরগনি অমদি এসিয়াগী খ্বাইদগী শাংবা বাই-দাইসেক্সনেল তনেল ওইরগনি। প্রধান মন্ত্রী শ্রী নরেন্দ্র মোদীনা লুচিংবা ইকোনোমিক এফিয়ার্সকী মন্ত্রীমন্দলনা চহি অসি হৌরকপদা লুপা কোতি ৬৮০০ চংনা এন ঐচ-১এগী শ্রীনগর-লেহ সেক্সনদা বলতাল অমসুং মিনামার্গকী মরক্তা তনেল অসিগী কন্সত্রক্সন, ওপরেসন অমসুং মেন্তিনেন্স তৌবগী অয়াবা পীখি। তনেল অসি শেমগৎপনা শ্রীনগর, কার্গীল অমসুং লেহগী মরক্তা ওল-ৱেদর কনেক্তিবিতী ফংহল্লগনি। মসিনা জোজিলা পাস লানথোকপদা হৌজিক হৌজিক পুং অহুম মখায় চংলিবা অসি মিনিৎ ১৫দা লানথোকপা ঙমহল্লগনি। থৌরম অদুদা তিনখিবা মীয়ামদা ৱা ঙাংলদুনা ১৯শুবা কুশোক বকুলা রিনপোচেগী মমল য়াম্লবা কন্ত্রীব্যুসন অদু প্রধান মন্ত্রীনা নৌহৌনা নিংশিংখি। অতোপ্পশিংদা মতেং পাংনবগীদমক মহাক্কী পুন্সি কত্থোকখি হায়না প্রধান মন্ত্রীনা ফোংদোকখি। ১৯শুবা কুশোক বকুলা রিনপোচেনা মহাক মশামকপু থোইদোক হেন্দোকপা দিপ্লোমেৎ অমগুম মশেক মঙাল থোকহনখি হায়না মহাক্না মখা তাখি। মহাক্কী মোঙ্গোলিয়া খোংচৎ মনুংদা মহাক মশামক লৈবাক অদুগী গুদৱিলগী ৱিথনেস ওইখি হায়না মহাক্না ফোংদোকখি। ঙসি জম্মু অমসুং কশ্মীরগী রিজন অহুমদা চৎকদবা মহাক্কী খোংচৎ অসিদা শ্রী নরেন্দ্র মোদীনা নুঙাইবা ফোংদোকখি। জম্মু অমসুং কশ্মীর রাজ্যনা লুপা কোতি ২৫,০০০গী মমল ওইবা দিবেলপমেন্ত প্রোজেক্তশিং ফংলগনি হায়না মহাক্না হায়খি। প্রোজেক্তশিং অসিনা রাজ্য অসিগী প্রজাদা পোজিতিব ইম্পেক্ত অমা লৈরগনি হায়না মহাক্না মখা তাখি।
ফ্রেঞ্চ প্রসিদেন্তগী দিপ্লোমেতিক এদভাইজর শ্রী ইমান্যুএল বোনগা প্রধান মন্ত্রীগা উনবা

ফ্রেঞ্চ প্রসিদেন্ত, ঐচ.ই. ইমান্যুএল মেক্রোনগী দিপ্লোমেতিক এদভাইজর, শ্রী ইমান্যুএল বোন্না জনুৱারী ৫, ২০২৩দা প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা দিফেন্স, সেক্যুরিতী অমসুং ইন্দো-পেসিফিক য়াওনা মখোয়গী স্ত্রেতেজিক পার্তনরশিপকী তোঙান-তোঙানবা দোমেনশিংদা ভারত অমসুং ফ্রান্সকী মরক্তা লৈনরিবা অচেৎপা মরীগী মতাংদা পাউদমখি। ভারতকী জি-২০ প্রসিদেন্সীগীদমক ফ্রান্সনা সপ্পোর্ত তৌরকপবু প্রধান মন্ত্রীনা তরাম্না ওকখি। শ্রী বোন্না প্রধান মন্ত্রীনা প্রসিদেন্ত ইমান্যুএল মেক্রোনগী মরুপ ওইবগী পাউজেল পীরকপা অদু পাউদমখি অমসুং নুমিৎ অদুগী অঙনবদা এন.এস.এ., শ্রী অজিত দোবলগা লোয়ননা তৌখিবা স্ত্রেতেজিক দাইলোগকী মতাংদা প্রধান মন্ত্রীদা তেনতক্না পাউদমখি। ইনর্জী অমসুং কলচর য়াওনা নাকল অনিগী য়াইফনবা অমসুং তেংবাং পীনবগী অতোপ্পা লমশিংদা খন্ন-নৈনবশিং পাঙথোকখি। প্রধান মন্ত্রীনা বালীদা প্রসিদেন্ত মেক্রোনগা লোয়ননা হন্দক উনখিবা অদু নীংশিংখি অমসুং ভারত্তা প্রসিদেন্ত মেক্রোন লাক্নবা চে-পাউ পীখি। শ্রী বোন্না প্রসিদেন্ত মেক্রোন্না ভারত্তা অথুবদা লাক্নবা খৌরাংনা ঙাইরি হায়না ফোঙদোকখি।
ধনতেরস্তা প্রধান মন্ত্রীনা মীয়ামদা য়াইফ-পাউজেল পীখ্রে

ধনতেরসকী থৌরম্না লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা য়াইফ-পাউজেল পীখ্রে। প্রধানমন্ত্রীনা হায়খি মদুদি, শেংলবা ধনতেরসকী থৌরম অসিদা তরাম্না ওকচরি অমসুং য়াইফ-পাউজেল পীজরি। মসিগী অখন্নবা নুমিৎ অসিনা ঐখোয়গী খুন্নাই অসিদা শান্তি অমসুং নুংঙাইবগী ৱাখল্লোন হেনগৎহনবা ওইরসনু।
প্রধান মন্ত্রীনা ওক্তোবর ১৮দা ৯০শুবা ইন্তর্পোল জেনেরেল এসেমব্লীদা ৱা ঙাঙগনি

প্রধান মন্ত্রীনা ওক্তোবর ১৮গী নুংথিলগী পুং ১.৪৫ তাবা মতমদা নই দিল্লীগী প্রগতী মৈদান্দা পাংথোক্কদবা ৯০শুবা ইন্তর্পোল জেনেরেল এসেমব্লীদা ৱা ঙাঙগনি। ৯০শুবা ইন্তর্পোল জেনেরেল এসেমব্লী অসি ওক্তোবর ১৮দগী ২১ ফাওবা পাংথোক্কনি। মীফম অসিদা মন্ত্রী, লৈবাকশিংগী পুলিস চীফ, নেস্নেল নার্কোতিক্স ব্যুরো অমসুং সেনিয়র পুলিস ওফিসর য়াওনা ইন্তর্পোল মেম্বর লৈবাক ১৯৫গী দেলিগেতশিংনা শরুক য়াগনি। জেনেরেল এসেমব্লী অসি ইন্তর্পোলগী খ্বাইদগী থাক ৱাংবা গবর্নিং বোদীনি অমসুং মখোয়গী মথৌ তৌবগী ৱারেপ কয়া লৌনবগীদমক্তা চহি অমদা অমুক্লক উন্নবনি। ইন্তর্পোল জেনেরেল এসেমব্লী অসি ভারত্তা চহি ২৫গী মতুংদা পাংথোকপনি অমসুং খ্বাইদগী অকোনবা ওইনা ইং ১৯৯৭তা ভারত্তা পাংথোকখিবনি। ইং ২০২২দা ভারতকী নীংতম্বগী চহি ৭৫ মপুং ফাবগী হরাও নুংঙাইবা ফোংদোকপগা লোয়ননা চহিসিমক্তদা নই দিল্লীদা ইন্তর্পোল জেনেরেল এসেমব্লী পাংথোকপগী ৱাহৌদোকপু জেনেরেল এসেমব্লীনা অচৌবা মেজোরিতী ফংদুনা অয়াবা পীখিবনি। থৌরম অসিনা ভারতকী লো অমসুং ওর্দরগী পথাপ্তা পাংথোকপা খ্বাইদগী ফবা থৌওংশিংবু মালেমদা উৎপগী খুদোংচাবা পীরি। কেন্দ্রগী গৃহ মন্ত্রী, ইন্তর্পোলগী প্রসিদেন্ত অহমদ নসের অল রাইসী অমসুং সেক্রেতরী জেনেরেল শ্রী য়ুর্গেন স্তোক, সি.বি.আই. দাইরেক্তরনা থৌরম অসিদা শরুক য়াগনি।
স্মৃতি বন্না গুজরাৎকী খাঙবা কনবগী শক্তম উৎলি: পি.এম.

প্রধান মন্ত্রীনা, শ্রী নরেন্দ্র মোদীনা মীয়াম্না ভুজদা লৈবা স্মৃতি বন্দা চত্তুনা ২০০১গী য়ুহা হাবদা থৱায় মাঙখ্রবশিংগী মফমদা শ্রদ্ধাঞ্জলি কৎনবদা নুংঙাইবা ফোঙদোকখ্রে‍। গুজরাৎ ইনফোর্মেসনগী ত্বীত অমগী পাউখুম পীরদুনা, প্রধান মন্ত্রীন ত্বীত তৌরকখি: “মসি উবদা নুংঙাই‍। স্মৃতি বন অসি ২০০১গী য়ুহা হাবদা থৱায় মাঙখ্রবশিংগী মফমদা কৎচবা শ্রদ্ধাঞ্জলি অমনি‍। মসিনা গুজরাৎকী খাঙবা কনবগী শক্তমসু উৎলি‍। লাক্কদৌরিবা থা খরা অসি কছ্চ চৎপা নুংঙাইরগদবা মতম্নি‍। মফমদুদা রন উৎসব লৈরে অদুগা হৌজিক্না মফমদুদা স্মৃতি বনসু লৈরে‍।”
পেরালিম্পিক্স গেম্সতা অবানি লেখরানা সুতিংদা গোল্দ মেদল ফংলকপদা পি.এম.না নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা তোকিওদা পাঙথোক্লিবা পেরালিম্পিক্স গেম্সতা অবানি লেখরানা সুতিংদা গোল্দ মেদল ফংলকপদা নুংঙাইবা ফোঙদোকখ্রে‍। ত্বীত অমদা প্রধান মন্ত্রীনা ফোঙদোকখি; “@AvaniLekhara না ফজরবা পর্ফোর্মেন্স পীখ্রে! তাঙনা ফংবা অমদি মতিক চারবা গোল্দ ফংলকপগীদমক নুংঙাইবা ফোঙদোকচরি, অদোমগী হোৎনবা কনবা মতৌ অমদি সুতিংদা পুক্নিং লুপচবদুনা ওইথোকপা ঙমহনবনি‍। মসি ভারতকী শান্ন-খোৎনবগী তশেংনা অখন্নবা মীৎকুপ্নি‍। অদোমগী তুংদা থেংনরক্কদবশিংগীদমক য়াইফরোল পীজরি‍।”
জপানগী মপাল থৌরম পুবা মন্ত্রীনা প্রধান মন্ত্রীগা উনখ্রে

জপানগী মপান থৌরম পুবা মন্ত্রী শ্রী তারো কোনো ঙসি চিং লেমলবা থৌরম অমদা প্রধান মন্ত্রী নরেন্দ্র মোদীগা উনখ্রে। ২০১৮গী ওক্তোবর থাগী প্রধান মন্ত্রী মোদীগী জপান খোংচৎ মতুংদা হন্দক থা খরা অসিদা পায়খৎলিবা এক্সন প্লানগী মতাংদা শ্রী কোনোনা প্রধান মন্ত্রীদা শমলপ্না পাওদমখি। প্রধান মন্ত্রীনা মহাক্কী ২০১৮গী ওক্তোবর থাগী জপান খোংচৎ অদু নৌহৌনা নিংশিংখি অমদি ভারত অমসুং জপানগী মরক্তা স্পিসিয়েল স্ত্রেতেজিক অমসুং গ্লোবেল পার্তনরশিপ মখা তানা চেৎশিনহন্নবা অচেৎপা ৱাফম থমখি। চহী অসিগী লোইশিল্লকপদা জপানগা লোয়ননা চহীগী মীফমগী ওইনা মথংগী রাউন্দ অদুদা ভারতনা মীৎয়েং থম্লি হায়না প্রধান মন্ত্রীনা ফোংদোকখি।
পি.এম.না পেরালিম্পিক্স গেম্সতা দেবেন্দ্র ঝাজরিয়ানা জেবলিন্দা সিলভর মেদল লৌরকপদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওদা পাংথোকখিবা পেরালিম্পিক্স গেম্সতা দেবেন্দ্র ঝাজরিয়ানা জেবলিন্দা সিলভর মেদল লৌরকপদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “@DevJhajharia শান্নখিবা মশান্না শিংথানিঙাইনি! ঐখোয়গী মরক্তগী খ্বায়দগী হৈ-শিংলবা শান্নরোইনা সিলভর মেদল অমা লৌখ্রে। দেবেন্দ্র ভারতপু অমুক হন্না চাউথোকপা ফাওহল্লি। মহাক্কী মফমদা হরাওবা ফোংদোকচরি। তুংগী অহেনবা তান্নরকপদা মায় পাকপা ওইরসনু।. #Paralympics”
প্রধান মন্ত্রীনা মার্চ ১৭তা এল.বি.এস.এন.এ.এ.গী ৯৬শুবা কম্মন ফাউন্দেসন কোর্স লোইশিনবগী থৌরমদা ৱা ঙাংগনি

প্রধান মন্ত্রী, শ্রী নরেন্দ্র মোদীনা মার্চ ১৭কী নুংমিৎয়ুংবা পুং ১২ তাবা মতমদা ভিদিও কনফরেন্সিংগী খুত্থাংদা লাল বহাদুর শাস্ত্রি নেস্নেল একাদমী ওফ এদমিনিস্ত্রেসন (এল.বি.এস.এন.এ.এ.)দা ৯৬শুবা কম্মন ফাউন্দেসন কোর্স লোইশিনবগী থৌরমদা ৱা ঙাংগনি। প্রধান মন্ত্রীনা অনৌবা স্পোর্ত কমপ্লেক্স অমা শঙ্গাবগা লোয়ননা হেপ্পী ভেলী কমপ্লেক্সপুসু লৈবাক মীয়ামদা শিন্নগনি। ৯৬শুবা ফাউন্দেসন কোর্স অসি মিসন করমায়োগীগী ৱাখল্লোন্দা য়ুম্ফম ওইবা অনৌবা পেদাগোজী অমসুং কোর্স দিজাইনগা লোয়নবা এল.বি.এস.এন.এ.এ.দা চত্থবা অহানবা কম্মন ফাউন্দেসন কোর্স অমনি। বেৎচ অসিদা সর্ভিস ১৬ অমসুং রোয়ল ভুতান সর্ভিসেস ৩ (এদমিনিস্ত্রেতিব, পুলিস অমসুং ফোরেস্ত)দগী ও.তি. ৪৮৮না শরুক য়াবনি। নহারোলশিংনা অয়াম্বা ওইবা বেৎচ অসিগী অনৌবা থৌওং অমসুং নুংঙাইবা থবক পাংথোক্নিংবগী ইথিলবু মতিক চানা শিজিন্ননবগীদমক্তা মিসন করমায়োগী ৱাখল্লোন্না লমজিংবা কোর্স অমগী মওং শেমখিবনি। সবকা প্রয়াসকী ইথিলগা লোয়ননা পদ্মা এৱার্দ ফংলবশিংগা ৱারী-ৱাতাই শাবা অমসুং ভারতকী খুঙ্গংগী মপুং ওইবা থৌওং কয়া থেংনহন্নবা খুঙ্গংশিংদা চৎপগী খুত্থাংদা ওফিসর ত্রেনীশিংবু মহৈরোই/নাগ্রিক্তগী মীয়ামগী তসেংবা সেবা তৌবা মীওইদা ওন্থোকপা হায়বসিদা অহেনবা মিৎয়েংসু থম্লি। ওফিসর ত্রেনীশিংনা মনুং হঞ্জিনবা/ঙমখৈগী মফমশিংদা লৈবা মীওইশিংনা থেংনরিবা খুদোংচাদবশিংবু তসেংনা খঙনবগীদমক্তা মফমশিং অসিদা চৎখি। লেপ্তনা থাক খায়দুনা মহৈ তম্বা অমসুং ইশানা লমজিংদুনা মহৈ তম্বগী ৱাখল্লোনগা মরী লৈননা করিকলম অসিগীদমক্তা মোদ্যুলার এপ্রোচ ইনখি। ত্রেনীশিংবু ‘পরিখানা অরুম্বা পোৎলুম পীবা’ মতৌদগী ‘থৱাই য়াওবা অমসুং নহা ওইবা সিভিল সর্ভেন্ত’ অমদা ওন্থোকপগী থৌওংবু ঙাক্লৌ পীনবগীদমক্তা হেল্থ তেস্তকী মথক্তা ফিৎনেস তেস্তশিংসু পাংথোকখি। ওফিসর ত্রেনী ৪৮৮ খুদিংদা ক্রাব মাগাগী অহানবা থাক্কী ত্রেনিং অমসুং তোঙানবা মশান্না কয়াগী ত্রেনিংসু পীখি।
গ্রাম্মী ফংলবা রিক্কী কেজনা প্রধান মন্ত্রীগা উন্নখ্রে

প্রধান মন্ত্রী, শ্রী নরেন্দ্র মোদীনা গ্রাম্মী ফংলবা ভারত মচা ম্যুজিসিয়ন রিক্কী কেজকা উন্নবদা নুংঙাইবা ফাওই হায়না পাউদমখ্রে। মহাক্কী তুংগী থবক থৌরমশিংদা মায় পাকপা ওইয়ু হায়না য়াইফ পাউজেল পীরদুনা, প্রধান মন্ত্রীনা অসুম্না হায়খি, “অদোম্না ঈশৈ নোংমাই পামজবা অমসুং থৱাই য়াওজবগী মওং-মতৌগী মপাঙ্গল হেন্না কনখৎলক্লি”। প্রধান মন্ত্রীনা অসুম্না ত্বীত তৌখিঃ “@rickykej, অদোমগা উন্নবসি য়াম্না নুংঙাই! অদোম্না ঈশৈ নোংমাই পামজবা অমসুং থৱাই য়াওজবগী মওং-মতৌগী মপাঙ্গল হেন্না কনখৎলক্লি। তুংগী থবক-থৌরম খুদিংদা মায় পাকপা ওইয়ু”।